|  |  |
| --- | --- |
| Numri i lëndës: | 2018:052651 |
| Datë: | 06.09.2019 |
| Numri i dokumentit: | 00497653 |

**P.nr.306/17**

**NË EMËR TË POPULLIT**

**GJYKATA THEMELORE NË PEJË DEGA I – DEPARTAMENTI I PËRGJITHSHËM PENAL,** sipas Gjyqtarit të vetëm gjykues Gani Rugoova, me pjesëmarrjen e sekretares juridike Hale Ahmetaj, në lëndën penale kundër të pandehurit S H nga fsh. L K.I, i akuzuar për vepër penale “Vjedhja e shërbimeve komunale” nga neni 320 të KPRK-së, duke vendosur sipas aktakuzës së Prokurorisë Themelore në Pejë – Departamenti i Përgjithshëm, me PP/II.nr.1687/17, dt.27.07.2017 në seancën publike të shqyrtimit fillestar të mbajtur me dt**.19.08.2019**, në praninë e Prokurorit të Shtetit Suada Hamza, të pandehurit S H, Gjykata të njëjtën ditë mori dhe publikisht shpalli, ndërsa me dt.06.09.2019 e përpiloje këtë:

# A K T GJ Y K I M

Ndaj të pandehurit **S H,**  i lindur me ... ne fsh. L ku dhe banon rr. “ .. .. “ nr. .., K. I, i biri i I dhe nenës F e gjinisë A, i martuar, babai i 4 femijve , ka të kryer shkollën e mesme, i gjendjes se mesme ekonomike, i identifikuar ne bazë të letërnjoftimit me nr...., Shqiptar, Shtetas i Republikës se Kosovës, i pa dënuar me parë.

Konform nenit 363 par. 1 nen par. 1.1 të KPPRK-së.

**REFUZOHET AKTAKUZA**

**Gjeja se:**

1.Me pare dhe gjere me dt.08.12.2015, ne fsh. L K. I, pa autorizim dhe më qellim te përfitimit të kundërligjshëm është furnizuar me energji elektrike ne shtëpinë e te tij, ne ate mënyre qe ditën kritike gjate kontrollit nga ana ne komisionit te KEDS-it është konstatuar se te njëjtit kane hasur ne një lidhje-degëzim me një kabull seksion 2x10mm në kuper-orman i cili bën furnizimin te paautorizuar te energjisë elektrike ,ashtu qe ne mënyre te pa autorizuar ka shpenzuar energji elektrike, duke i shkaktuar dëm material te dëmtuarës “KEDS”-it, shumen prej 111.10 euro.

* me çka kishte për të kryer vepër penale “Vjedhja e shërbimeve komunale” nga neni 320 të KPRK-së,

Për shkak të heqjes dorë të Prokurorit të Shtetit nga Aktakuza në fjalën përfundimtare të tij.

Shpenzimet e procedurës penale i ngarkohen mjeteve buxhetore të kësaj gjykate.

**A r s y e t i m**

Prokuroria Themelore në Pejë – Departamenti i përgjithshëm, pranë kësaj Gjykate ka ngritë propozim aktakuzën, më PP/II.nr.167/17, dt.27.07.2017, ndaj të pandehurit S H nga fsh. L K. I, i akuzuar për vepër penale “Vjedhja e shërbimeve komunale” nga neni 320 të KPRK-së,

Gjykata në praninë e palëve të Prokurorit Suada Hamza, të pandehurit S H, ka mbajtur seancën fillestare me datën:19.08.2019

**Prokuroria e shteti para leximit te aktakuzës**, bene përmirësimin e shumes se demit te cekur ne dispozitiv ku ne vend te shumes 597.02 euro , duhet të jetë shuma 111.10 euro ketë përmirësim e beje duke marr per bazë kallximin penal te bere nga përfaq. i KEDS-it, ku është cekur shuma praj 111.10. euro , e po ashtu e njëjta shumë, është cekur ne faturën për rikthimin e humbje, andaj konsideroj se është lëshuar një gabim teknik gjatë përpilimit te aktakuzës.

Po ashtu po vërej se i pandehuri ne gjykatë ka deponuar nje deftes te pagesës te dt. 23.07.2018 , ne emër te rikthimit te humbjeve te shkaktuar te dëmtuarës KEDS-it, e cila një kopje iu dorëzua prokurorit te shtetit dhe i njëjti deklaron: se pas pranimit te dëftesë pagesës me numër ... qe e dorëzoj sot i akuzuari vërej se i njëjti para fillimit te shqyrtimit fillestar ka bere pagesën e borxhit lëndor prej 111.10 euro, prandaj ky veprim i te akuzuarit paraqet kompensimin e demit te dëmtuarës, e po ashtu pendim për veprën penale te kryer , prandaj duke u gjetur pranë këtyre rrethanave e duke marr vendim ne kuptim te nenit 231 te KPPRK-së, si prokurore e shtetit tërhiqem nga ndjekja penale ndaj këtu te akuzuari S H, i akuzuar për vepër penale, vjedhja e shërbimeve komunale nga neni 320 te KPRK-së, sipas aktakuzës me numër PP/II.nr.1687/17, dt. 27.07.2017.

Meqenëse prokurori i shtetit hoqi dorë nga aktakuza para leximit te aktakuzës ku bene edhe përmirësimin e sj, Gjykata këtë qështje e shpallë të përfunduar dhe tërhiqet nga procedimi i mëtutjeshëm.

Vendimi mbi shpenzimet e procedurës penale është marrë në kuptim të nenit 454 par.1të KPPRK-së.

Duke pas parasysh se prokurori i shtetit ka heq dorë nga aktakuza në fjalën përfundimtare të tij, gjykata duke vepruar ne kuptim te nenit 363 par. 1 nën par. 1.1 të KPPRK-se, ka vendos sikur në dispozitiv të këtij aktgjykimi.

**GJYKATA THEMELORE NË PEJË-DEGA I,**

**DEPARTAMENTI I PËRGJITHSHËM**

**P.nr.306/17 më datë 06.09.2019**

**Sekretarja Juridike Gjyqtari Gjykues**

**\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_**

**Hale Ahmetaj Gani Rugova**

**KËSHILLA JURIDIKE:**

Kundër këtij aktgjykimi lejohet ankesa

në afat prej l5 ditësh, nga dita e marrjes

së të njëjtit. Ankesa i dërgohet Gjykatës se

Apelit në Prishtinë e përmes kësaj gjykate.